Γκούφυ

Ο Γκούφυ ή αλλιώς Γκούφυ Γκούφ (αγγλ.: Goofy) είναι ένας δημοφιλής ήρωας των κινουμένων σχεδίων της Walt Disney Animation Studios.

Έχει μορφή σκύλου και είναι γκαφατζής και αδέξιος. Στην αμερικανική ονομασία (Goofy) η ετυμολογία είναι από το Goof, που σημαίνει ανόητος, και την κατάληξη -y. Είναι φίλος με τον Μίκυ Μάους και τον Ντόναλντ Ντακ. Οι τρεις αυτοί φίλοι έχουν εμφανιστεί μαζί σε πολλές ταινίες, όπως οι τρεις σωματοφύλακες.

Καρτούν

Από θεατής... σταρ 
Στην ταινία κινουμένων σχεδίων Mickey's Revue (1932), στο πλήθος που παρακολουθούσε το σόου του Μίκυ υπήρχε και ένας περίεργος τύπος ο οποίος φαινόταν να διασκεδάζει τόσο ώστε να ενοχλεί, με τα γέλια του, τους υπόλοιπους θεατές. Αυτό έπεισε τους σχεδιαστές της Disney να μετατρέψουν τον χαζοχαρούμενο σε ήρωα. Αφού του έβγαλαν τα γυαλιά και το γενάκι, προκειμένου να είναι πιο συμπαθής, τον ονόμασαν Dippy Dawg, δηλαδή «Τρελό Σκύλο». Στην Disney ωστόσο, σύντομα άρχισαν να τον αποκαλούν «The Goof»... οπότε και έμεινε το όνομα Γκούφυ.

Ο σχεδιαστής που του έδωσε ζωή 
Ο Άρθουρ Μπάμπιτ (1907-1992), εξαίρετος γραφίστας και εκπαιδευτής των σχεδιαστών κινουμένων σχεδίων της Disney, ήταν βραδυκίνητος και καμπούριαζε ελαφρώς. Το ίδιο και ο Γκούφυ, και ενδεχομένως για το λόγο αυτό να ήταν ο πρώτος που οραματίστηκε τις δυνατότητες του έως τότε παραγνωρισμένου ήρωα. Αφότου προσελήφθη από τα Studio Disney το 1932, σε διάστημα εννέα ετών ο Αρτ Μπάμπιτ δημιούργησε ήρωες που έμειναν στην ιστορία των κινουμένων σχεδίων, από την Κακιά Βασίλισσα της ιστορίας «Η Χιονάτη και οι Επτά Νάνοι» (1937) έως τον Τζεπέτο του «Πινόκιο» (1940), τα μικρά μανιτάρια που χορεύουν στην ταινία «Φαντασία» (1940) και τον πελαργό στο «Ντάμπο, το ελεφαντάκι» (1941). Το 1941, εγκατέλειψε την Disney για να επιστρέψει πάλι μόνο από το 1946 έως το 1947, οπότε και αποφάσισε να μετατρέψει τον Γκούφυ σε κύριο πρωταγωνιστή και ηθοποιό τόσο ολοκληρωμένο όσο και διασκεδαστικό. Έτσι, τον έπλασε ως καρικατούρα των νευρώσεων του σύγχρονου ανθρώπου. Παρά ταύτα, έβαζε πάντα σε πρώτο πλάνο την ατάραχη ηρεμία του, καθώς όπως ο ίδιος ο Μπάμπιτ συνήθιζε να λέει στους γραφίστες μαθητές του: Ο Γκούφυ έχει μουσική στην καρδιά, παρότι παίζει αιωνίως την ίδια μελωδία, κι εγώ τον ακούω να τη σιγοτραγουδά ενόσω σκέφτεται ή εργάζεται.

Το 1992 στην τηλεοπτική σειρά Goof Troop, μας αποκάλυψε για πρώτη φορά το πλήρες όνομά του, Γκούφυ Γκουφ, αλλά και τον νεαρό βλαστό του, τον Μαξιμίλιαν Μαξ Γκουφ. Η μητέρα του παιδιού του παραμένει μυστήριο, που μένει να απαντηθεί από την Disney. Έτσι, ο Γκούφυ είναι ένας από τους ελάχιστους χάρτινους ήρωες με απογόνους.

Ο Γκούφυ επανήλθε στη μεγάλη οθόνη το 1995. Με τον Μαξ πρωταγωνίστησαν στην ταινία A Goofy Movie ή όπως προβλήθηκε στη χώρα μας, Γκουφοταινία.

Κόμικς

Η αρχή 
Τον Ιανουάριο του 1933, στο κυριακάτικο στριπ που σχεδίασε ο Φλόυντ Γκότφρεντσον, οι αναγνώστες αντίκρισαν τον Μίκυ να δέχεται στο σπίτι του τον φίλο του Ντίππυ, ο οποίος προσφέρεται να τον βοηθήσει να καθαρίσει το χιόνι από την αυλή του. Σε λίγα χρόνια θα επισκιάσει τα μέλη του αρχικού καστ των στριπ και θα καταξιωθεί ως ο πιο πιστός φίλος του Μίκυ.

Ένα δικό του περιοδικό 
Το 1953 θα αποκτήσει το δικό του περιοδικό, στο πλαίσιο της σειράςFour Color Comics, έως το 1961, και θα πρωταγωνιστήσει σε μερικές από τις πιο αξέχαστες ιστορίες της Ιταλικής σχολής.

Οι ιστορίες του Έκτορ Αδόλφο Ντε Ουρτιάγκα 
Πολύ πιο εύπλαστος από τον Μίκυ και τον Ντόναλντ, ο Γκούφυ έχει πρωταγωνιστήσει σε μερικά από τα πιο αξέχαστα επεισόδια της πληθωρικής παραγωγής του Έκτορ Αδόλφο Ντε Ουρτιάγκα. Χάρη στο σχέδιο του Αργεντινού δημιουργού, ο Γκούφυ απέδειξε πως μπορεί να πρωταγωνιστήσει ακόμα και σε ιστορική υπερπαραγωγή, όπως είναι η ιστορία Στον Καιρό της Κλεοπάτρας, και να δώσει απολαυστικές ερμηνείες στον ρόλο διάσημων ηρώων και μεγάλων ιστορικών μορφών, από τον Μίδα μέχρι και τον Φρανκενστάιν και από τον Κολόμβο μέχρι τον Καζανόβα.

Εξέλιξη 
Παρακάτω βλέπετε τα στάδια της εμφάνισης του Γκούφυ, καθώς και νέοι ήρωες που δημιουργήθηκαν με βάση αυτόν.

Σούπερ Γκούφυ 
Το 1965, χάρη στη δημιουργία του Πολ Μάρι, θα κάνει το ντεμπούτο του και ως σούπερ ήρωας. Ο Σούπερ Γκούφυ αποκτάει τις δυνάμεις του τρώγοντας φιστίκια από μια σούπερ φιστικιά που βλάστησε τυχαία στον κήπο του. Τρώγοντας το φιστίκι, ο Γκούφυ μεταμορφώνεται σε Σούπερ Γκούφυ και ξεφωνίζει την διάσημη κραυγή "ΤΑΝΤΑΧ". Οι δυνάμεις που αποκτά δεν διαφέρουν πολύ από τις δυνάμεις του Σούπερμαν. Ο Σούπερ Γούφυ, μπορεί να δει μέσα από αντικείμενα, να ακούσει ήχους γαλαξίες μακριά, έχει σούπερ δύναμη, μπορεί να πετάξει και να φυσήξει με δύναμη σίφωνα. Δυστυχώς οι δυνάμεις του Σούπερ Γκούφυ εξασθενούν αναλόγως με το πόσο δυνατό είναι το φιστίκι. Για να ενεργοποιήσει ξανά τις δυνάμεις του, πρέπει να ξανά φάει φιστίκια από την φιστικιά του.

Επιπλέον...

Είπαν γι’ αυτόν 

(ΡΙΝΟ ΚΑΜΙΛΕΡΙ, συγγραφέας)Ήξερες ότι... Στην πρώτη του εμφάνιση στη Γαλλία ο Γκούφυ ονομαζόταν Quenotte και αργότερα Piloche, Achille, Nigaudot και Goufy, και όλα αυτά την δεκαετία του 1930, ενώ αργότερα, το 1980, είχε το όνομα Dingoofy, πριν αποκτήσει το σημερινό γαλλικό του όνομα,Dingo.

Ονόματα του Γκούφυ ανά τον κόσμο 
 Βουλγαρία: Гуфи
 Γαλλία: Dingo/Goufy
 Γερμανία: Goofy
 Δανία: Fedtmule
 Ελλάδα: Γκούφυ
 Η.Π.Α.: Goofy
 Ινδονησία: Gufi
 Ισλανδία: Ferdinand
 Ισπανία: Goofy
 Ιταλία: Pippo
 Κολομβία: Tribilin
 Κροατία: Silja
 Πορτογαλία: Pateta
 Ρωσία: Гуфи
 Σερβία: Silja
 Σλοβενία: Pepe
 Σουηδία: (Jan) Langben
 Τουρκία: Dingo
 Φινλανδία: Hessu Hopo

Δείτε επίσης 
 Σούπερ Γκούφυ
 Μίκυ Μάους

Παραπομπές

Εξωτερικοί σύνδεσμοι 

 Επίσημη ιστοσελίδα της Disney

Disney (χαρακτήρες κόμικς)
Disney (χαρακτήρες κινουμένων σχεδίων)
Φανταστικοί σκύλοι